《道中得雨》
宋代·郭印

暖律潜开四序先，土牛何处不施鞭。
道逢宿雨连新雨，人说今年胜旧年。
和气薰蒸还率土，堪恩汪濊仰高天。
甲兵一洗成丰稔，从此边陲定帖然。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。